|  |
| --- |
| **Naziv akta: Odluka o visini paušalnog poreza na dohodak od iznajmljivanja smještajnih kapaciteta na području Općine Sveti Filip i Jakov** |
| **Razdoblje savjetovanja: od 21.01.2025 - 20.02.2025****KLASA:** 410-01/25-01/03**UR. BROJ:** 2198-19-03-01/04-25-2 |
| **Korisnik** | **Komentar** | **Datum** | **Status** | **Odgovor** |
| Mara Baricic | Poštovani, vezano za paušalni iznos poreza od iznajmljivanja smještajnih kapaciteta, dijelim mišljenje s većinom iznajmljivača .Mi ne želimo da se paušal mijenja ( podiže). Nemate opravdanja za to.Posljednjih nekoliko godina, naše mjesto je razrovano, pretvoreno u gradilište, gdje non-stop bruje bageri, kamioni, brusilice i bušilice.Kvaliteta života svih nas , pa i turista je narušena.Od nasipavanja marine, more je jako mutno.Mjesto na moru koje nema rivu je jako jadno i zato nemate opravdanja za podizat paušal.Plaže koje služe za obavljanje nužde kućnih ljubimaca su za crnu zastavicu. Instant kafići kontenjerskog stila, lošig higijenskih uvjeta bez vlastitog sanitarnog čvora gdje se uriniranje u noćnim satima obavlja gdje ko stigne na plaži.Ovo mjesto treba pristojne ugostiteljske objekte, sa dobrom hranom i pićem da bi gosti bili zadovoljni a ne odlaziti do Zadra i Biograda radi večere.Već u 9. mjesecu ne rade instant kafići a ovih pristojnih nemamo, jer se volja mještana za otvaranje pristojnih ug. objekata izgubila . Razlog je u mnoštvu instant kafića.Mnogo je toga negativnog. Zato nemate opravdanje dizat paušal. S, poštovanjem. Mara Baričić | 16.02.2025 15:56: | -Odbijen | Člankom 8. Zakona o izmjenama i dopunama Zakona o porezu na dohodak („Narodne novine“, broj 152/24) dopunjen je članak 57. Zakona novim stavkom 4. koji propisuje da je predstavničko tijelo jedinice lokalne samouprave **obvezno donijeti odluku** kojom će propisati visine paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj i to unutar zakonom određenog raspona iznosa paušalnog poreza. Odluku o visini iznosa paušalnog poreza predstavničko tijelo jedinice lokalne samouprave donosi **sukladno kategoriji** u koju je jedinica lokalne samouprave razvrstana prema indeksu turističke razvijenosti.Općina Sveti Filip i Jakov je prema podacima Instituta za turizam, ITR za Općinu Sveti Filip i Jakov u 2023. godini svrstana u **II. kategoriju indeksa** turističke razvijenosti, što pak znači da se visina paušalnog poreza može odrediti isključivo u rasponu od **70,00 do 200,00** eura. Ovim prijedlogom odluke predlaže se određivanje visine paušalnog poreza u **minimalnom zakonom** predviđenom iznosu od **70,00** eura ispod kojeg se ne smije ići.  |
| Nikolina klisović | Poštovani, smatram da se visina paušalnog poreza na dohodak od iznajmljivanja smještajnih kapaciteta nebi nikako trebala podizati. Nemate opravdane razloge za to. Kad se nešto naplaćuje s jedne strane druga strana isto tako treba zauzvrat nešto dati.Nekad vodeće turističko mjesto poznato po plažama, čistom moru, raznim zabavnim sadržajima nudilo je savršen odmor svakom gostu. A što sad nudimo…. Svake godine umjesto da napredujemo mi nazadujemo … postali smo gradilište, nemamo više rivu koja je bila među najljepšima na ovom području . Di nam je nestao pogled na pašmanski kanal. Umjesto njega imamo pogled na gradilište a uskoro ćemo imati pogled na jedrilice …. Kad zapuše bura nitko neće moći ni spavati od buke jarbola. Pa Vas pitam što nudimo turistima , biti ćemo samo parking za brodove u marini.Ja se osobno ne bavim iznajmljivanjem ali radi ovoga što sam navela stojim uz iznajmljivače i podržavam njihovu želju da se paušal ne podiže. Pozdrav, Nikolina Klisović | 16.02.2025 22:05: | -Odbijen | Člankom 8. Zakona o izmjenama i dopunama Zakona o porezu na dohodak („Narodne novine“, broj 152/24) dopunjen je članak 57. Zakona novim stavkom 4. koji propisuje da je predstavničko tijelo jedinice lokalne samouprave **obvezno donijeti odluku** kojom će propisati visine paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj i to unutar zakonom određenog raspona iznosa paušalnog poreza. Odluku o visini iznosa paušalnog poreza predstavničko tijelo jedinice lokalne samouprave donosi **sukladno kategoriji** u koju je jedinica lokalne samouprave razvrstana prema indeksu turističke razvijenosti.Općina Sveti Filip i Jakov je prema podacima Instituta za turizam, ITR za Općinu Sveti Filip i Jakov u 2023. godini svrstana u **II. kategoriju indeksa** turističke razvijenosti, što pak znači da se visina paušalnog poreza može odrediti isključivo u rasponu od **70,00 do 200,00** eura. Ovim prijedlogom odluke predlaže se određivanje visine paušalnog poreza u **minimalnom zakonom** predviđenom iznosu od **70,00** eura ispod kojeg se ne smije ići. |